กสิกรแจ้งลูกค้า K PLUS อัปเวอร์ชันใหม่ด่วน
กสิกรไทย เตือนลูกค้า รีบอัปเดต K PLUS ที่ใช้ระบบปฏิบัติการ Android ย้ำ เวอร์ชันต่ำกว่า 5.16.8 ไม่สามารถใช้งานได้ ตั้งแต่วันที่ 13 ก.พ.นี้
10 ก.พ. 2566

ธนาคารกสิกรไทย แจ้งเตือน ลูกค้าที่ใช้บริการผ่าน โมบายแบงกิ้ง หรือ K PLUS ของธนาคาร ที่ใช้ระบบปฏิบัติการ Android ตั้งแต่วันที่ 13 กุมภาพันธ์ 2566 เป็นต้นไป 
 
หาก ผู้ที่ใช้งาน K PLUS ใช้เวอร์ชันต่ำกว่า 5.16.8 จะไม่สามารถเข้าใช้งานได้
 
ดังนั้น ให้รีบอัปเดต โดยสามารถอัปเดต K PLUS ให้เป็นเวอร์ชันปัจจุบันง่ายๆ ผ่าน Play Store ดังนี้
      1.เข้า Play Store ค้นหา K PLUS และกดลูกศรเพื่อดูเวอร์ชัน
      2.เลื่อนหน้าจอเพื่อดูเวอร์ชัน KPLUS ปัจจุบัน
       3.อัปเดตเวอร์ชัน K PLUS ให้เป็นเวอร์ชันล่าสุด